Un tribunal suedez a decis că bărbatul care deține proprietatea unde a căzut un meteorit are dreptul să-l recupereze. Meteoritul fusese luat de doi geologi care l-au dus la muzeu. Magistrații au decis că este un "obiect imobil", deci face parte din proprietate.
În 2020, un meteorit de fier de 14 kg a căzut pe proprietatea unui bărbat suedez. Fiindcă meteoritul este de fier, iar pământul de pe proprietate este bogat în fier, tribunalul a decis că acesta nu trebuia mutat.
Cei doi geologi au găsit meteoritul la aproximativ o lună după ce acesta a aterizat pe o proprietate privată în Uppland, la nord de Stockholm. În cele din urmă l-au predat Muzeului de Istorie Naturală din capitala suedeză.
Decizia magistraților vine după ce un alt proces le-a dat câștig de cauză geologilor în 2022. Proprietarul a înaintat un apel pe care l-a câștigat, scrie The Guardian.
Legea suedeză "allemansraetten" dă dreptul tuturor cetățenilor să se plimbe prin natură, chiar și pe proprietate privată, însă nu dă dreptul de a lua obiecte "găsite".